**บทที่ 4**

**ผลการวิจัย**

จากผลที่ได้จากการศึกษาแนวคิดการออกแบบพื้นที่แหล่งท่องเที่ยวเพื่อส่งเสริมอัตลักษณ์ชุมชน ตำบลผาเสวย อำเภอสมเด็จ จังหวัดกาฬสินธุ์ มีวัตถุประสงค์เพื่อศึกษาศึกษาอัตลักษณ์ผาเสวยเพื่อพัฒนาให้เป็นแหล่งท่องเที่ยวใหม่ โดยการมีส่วนร่วมของชุมชนและนำข้อมูลมาออกแบบปรับปรุงภูมิทัศน์ให้กลายเป็นที่รู้จัก พร้อมทั้งเสนอแนวทางการบริหารแหล่งท่องเที่ยวใหม่ โดยให้ชุมชน มีส่วนร่วม และนำไปสู่การสร้างจุดขายการท่องเที่ยวเพิ่มขึ้น ทางผู้วิจัยได้สรุปผลการวิเคราะห์เป็น 6 ขั้นตอน ดังนี้

1. ผลการวิเคราะห์ข้อมูลทั่วไป

2. ผลการวิเคราะห์ข้อมูลการกำหนดอัตลักษณ์

3. ผลการวิเคราะห์ข้อมูลแนวทางการบริหารแหล่งท่องเที่ยวใหม่

4. สังเคราะห์ข้อมูลเปลี่ยนแนวคิดให้เป็นงานทางสถาปัตยกรรม

5. เสนอแนะแนวทางการบริหารแหล่งท่องเที่ยวใหม่

6. เสนอแนะแนวทางการเสนอของบประมาณโครงการ

7. แบบสรุปความพึงพอใจเรื่องการกำหนดอัตลักษณ์ผาเสวย

**4.1 ผลการวิเคราะห์ข้อมูลทั่วไป**

ผลการวิเคราะห์ข้อมูลทั่วไปของผู้ตอบแบบสอบถาม ผู้วิจัยได้ทำการวิเคราะห์ข้อมูลทั่วไปของผู้ตอบแบบสอบถาม เป็นชาวบ้านที่อาศัยในตำบล ผาเสวย มีทั้งหมด 11 หมู่ จำนวนหมู่ละ 4 คน โดยแยกเป็นอาชีพ ข้าราชการ, ค้าขาย, อาชีพทำนาและนักศึกษา รวมจำนวน 44 คน และผู้บริหารท้องถิ่น จำนวน 2 คน ได้แก่ นายกเทศมนตรีและปลัดเทศบาล วัฒนธรรมอำเภอ จำนวน 1 คน ปราชญ์ชาวบ้าน จำนวน 3 คน อีกทั้งเจ้าหน้าที่ฝ่ายปกครองในตำบลจำนวน 22 คน โดยแยกเป็น กำนัน 1 คน ผู้ใหญ่บ้าน จำนวน 10 คน และผู้ช่วยผู้ใหญ่บ้าน จำนวน 11 คน รวมทั้งสิ้น จำนวน 72 คน และได้นำผลมาแสดงในตารางดังนี้

**ตารางที่ 4.1**

*จำนวนและร้อยละของเพศของผู้ตอบแบบสอบถาม*

|  |  |  |
| --- | --- | --- |
| เพศ | จำนวน | ร้อยละ |
| 1. ชาย | 38 | 52.78 |
| 2. หญิง | 34 | 47.22 |
| รวม | 72 | 100.0 |

จากตารางที่ 4.1 พบว่า ผู้ตอบแบบสอบถามส่วนมากเป็นเพศชาย มีจำนวนเท่ากับ 38 คน คิดเป็นร้อยละได้เท่ากับ 52.78 และมีเพศหญิงจำนวนเท่ากับ 34 คน หรือคิดเป็นร้อยละได้เท่ากับ 47.22

**ตารางที่ 4.2**

*จำนวนและร้อยละของอายุของผู้ตอบแบบสอบถาม*

|  |  |  |
| --- | --- | --- |
| อายุ | จำนวน | ร้อยละ |
| 1. 21 - 30 ปี | 15 | 20.83 |
| 2. 30 - 40 ปี | 12 | 16.67 |
| 3. 40 – 50 ปี | 30 | 41.67 |
| 4. 51 ปีขึ้นไป | 15 | 20.83 |
| รวม | 72 | 100.0 |

จากตารางที่ 4.2 พบว่า ผู้ตอบแบบสอบถามส่วนใหญ่มีอายุ ตั้งแต่ 40 - 50 ปี จำนวน 30 คน คิดเป็นร้อยละได้เท่ากับ 41.67 ลำดับรองลงมามีอายุ ตั้งแต่ 21 -30 ปี จำนวน 15 คน คิดเป็นร้อยละได้เท่ากับ 20.83 และ 51 ปีขึ้นไป จำนวน 15 คน คิดเป็นร้อยละ 20.83 และน้อยที่สุดมีอายุตั้งแต่ 30-40 ปี จำนวน 12 คน คิดเป็นร้อยละได้เท่ากับ 16.67

**ตารางที่ 4.3**

*จำนวนและร้อยละของระดับการศึกษาของผู้ตอบแบบสอบถาม*

|  |  |  |
| --- | --- | --- |
| การศึกษา | จำนวน | ร้อยละ |
| 1. ต่ำกว่าปริญญาตรี | 46 | 63.89 |
| 2. ปริญญาตรี | 22 | 30.56 |

*(ต่อ)*

**ตารางที่ 4.3** (ต่อ)

|  |  |  |
| --- | --- | --- |
| การศึกษา | จำนวน | ร้อยละ |
| 3. ปริญญาโท | 4 | 5.56 |
| 4. ปริญญาเอก | 0 | 0 |
| รวม | 72 | 100.0 |

จากตารางที่ 4.3 พบว่า ผู้ตอบแบบสอบถามส่วนใหญ่มีระดับการศึกษาต่ำกว่าปริญญาตรี จำนวน 46 คน คิดเป็นร้อยละได้เท่ากับ 63.89 ลำดับรองลงมามีระดับการศึกษาปริญญาตรี จำนวนเท่ากับ 22 คน คิดเป็นร้อยละได้เท่ากับ 30.56 และที่น้อยที่สุดมีระดับการศึกษาปริญญาโท จำนวนเท่ากับ 4 คน คิดเป็นร้อยละได้เท่ากับ 5.56

**ตารางที่ 4.4**

*จำนวนและร้อยละของประสบการณ์ในการทำงานของผู้ตอบแบบสอบถาม*

|  |  |  |
| --- | --- | --- |
| ประสบการณ์ | จำนวน | ร้อยละ |
| 1. น้อยกว่า 5 ปี | 24 | 33.33 |
| 2. ตั้งแต่ 6-10 ปี | 24 | 33.33 |
| 3. ตั้งแต่ 11-15 ปี | 8 | 11.11 |
| 4. ตั้งแต่ 17 ปีขึ้นไป | 16 | 22.22 |
| รวม | 72 | 100.0 |

จากตารางที่ 4.4 พบว่า ผู้ตอบแบบสอบถามส่วนใหญ่มีประสบการณ์ในการทำงาน น้อยกว่า 5 ปี มีจำนวนเท่ากับ 24 คน คิดเป็นร้อยละได้เท่ากับ 33.33 และมีประสบการณ์ทำงานตั้งแต่ 6-10 ปี คิดเป็นร้อยละได้เท่ากับ 33.33 ลำดับรองลงมามีประสบการณ์ในการทำงาน ตั้งแต่ 17 ปีขึ้นไป มีจำนวนเท่ากับ 16 คน คิดเป็นร้อยละได้เท่ากับ 22.22 และน้อยที่สุดมีประสบการณ์ในการทำงาน ตั้งแต่ 11-15 ปี มีจำนวนเท่ากับ 8 คน คิดเป็นร้อยละได้เท่ากับ 11.11

**4.2 ผลการวิเคราะห์การกำหนดอัตลักษณ์**

ซึ่งที่มาจากการสำรวจความคิดเห็นของชุมชน เปิดโอกาสให้ชุมชนร่วมเป็นผู้กำหนด การพัฒนาภูมิทัศน์ชุมชน เพื่อค้นหาจุดเด่นที่มีอยู่ในท้องถิ่น เช่น วิถีชีวิต วัฒนธรรม ประเพณี ความเชื่อ ประวัติศาสตร์ และสินค้าหนึ่งตำบล-หนึ่งผลิตภัณฑ์ (OTOP)

**ตารางที่ 4.5**

*จำนวนและร้อยละของจุดเด่นที่มีอยู่ในชุมชนผาเสวย*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. ผาเสวย  2. น้ำตกแก้งกะอาม  3. ชุมชนภูไท  4. ตลาดผลไม้ตามฤดูกาล  5. ดอนปู่ตา  6. ปักลายผ้า  7. บุญผะเหวด  8. โค้งกกแต้ | 48  13  6  1  1  1  1  1 | 66.67  18.06  8.33  1.39  1.39  1.39  1.39  1.39 |
| รวม | 72 | 100.0 |

จากตารางที่ 4.5 พบว่า จุดเด่นที่มีในชุมชนผาเสวย อันดับหนึ่งคือ ผาเสวย มีจำนวนเท่ากับ 48 คน คิดเป็นร้อยละ 66.67 อันดับสองคือ น้ำตกแก้งกะอาม มีจำนวนเท่ากับ 13 คน คิดเป็นร้อยละ 18.06 และอันดับสามคือ ชุมชนภูไท มีจำนวนเท่ากับ 6 คน คิดเป็นร้อยละ 8.33

**ตารางที่ 4.6**

*จำนวนและร้อยละของงานประเพณีประจำท้องถิ่นที่ยังคงมีอยู่*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. บุญพะเหวด  2. บุญข้าวจี่  3. บุญกองข้าว  4. ประเพณีสรงน้ำพระ  5. ประเพณีรดน้ำดำหัว  6. บุญผ้าป่า  7. งานบุญปีใหม่  8. งานบุญเดือนสาม  9. บุญกฐิน  10. บุญเบิกบ้าน | 52  8  2  2  2  1  2  1  1  1 | 72.22  11.11  2.78  2.78  2.78  1.39  2.78  1.39  1.39  1.39 |
| รวม | 72 | 100.0 |

จากตารางที่ 4.6 พบว่า งานประเพณีประจำท้องถิ่นที่ยังคงมีอยู่ อันดับหนึ่งคือ บุญผะเหวด มีจำนวนเท่ากับ 52 คน คิดเป็นร้อยละ 72.22 อันดับสองคือ บุญข้าวจี่ มีจำนวนเท่ากับ 8 คน คิดเป็นร้อยละ 11.11 และอันดับสามคือ บุญกองข้าว มีจำนวนเท่ากับ 2 คน คิดเป็นร้อยละ 2.78

**ตารางที่ 4.7**

*วัฒนธรรมความเชื่อในชุมชนผาเสวย*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. งานเลี้ยงปู่ตา  2. บุญเดือนสี่  3. รำผีฟ้า  4. พระพุทธศาสนา  5. สูตชำระบ้าน  6. รูปปั้นหลวงปู่สังข์ | 54  4  9  3  1  1 | 75.00  5.56  12.50  4.17  1.39  1.39 |
| รวม | 72 | 100.0 |

จากตารางที่ 4.7 พบว่า วัฒนธรรมความเชื่อในชุมชนผาเสวย อันดับหนึ่งคือ งานเลี้ยงปู่ตา มีจำนวนเท่ากับ 54 คน คิดเป็นร้อยละ 75.00 อันดับสองคือ รำผีฟ้า มีจำนวนเท่ากับ 9 คน คิดเป็นร้อยละ 12.50 และอันดับสามคือ เดือนสี่ มีจำนวนเท่ากับ 4 คน คิดเป็นร้อยละ 5.56

**ตารางที่ 4.8**

*ร้อยละของสินค้าหนึ่งตำบลหนึ่งผลิตภัณฑ์ที่ภูมิใจมากที่สุด*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. เครื่องจักรสานไม้ไผ่  2. ไม้กวาดดอกหญ้า  3. เห็ดฟาง  4. ผักหวานป่า  5. กระติ๊บข้าวสานจากไม้ไผ่  6. ผ้าไหม  7. เย็บปักเสื้อ  8. ผ้าทอมือพื้นเมือง  9. หน่อไม้อัดถุง  10. กระติ๊บข้าวสานจากพลาสติก | 2  39  6  2  8  1  1  9  3  1 | 2.78  54.17  8.33  2.78  11.11  1.39  1.39  12.50  4.17  1.39 |
| รวม | 72 | 100.0 |

จากตารางที่ 4.8 พบว่า สินค้าหนึ่งตำบลหนึ่งผลิตภัณฑ์ที่ภูมิใจมากที่สุด อันดับหนึ่งคือ ไม้กวาดดอกหญ้า มีจำนวนเท่ากับ 39 คน คิดเป็นร้อยละ 54.17 อันดับสองคือ ผ้าทอมือพื้นเมือง มีจำนวนเท่ากับ 9 คน คิดเป็นร้อยละ 12.50 และอันดับสามคือ กระติ๊บข้าวสานจากไม้ไผ่ มีจำนวนเท่ากับ 8 คน คิดเป็นร้อยละ 11.11

**ตารางที่ 4.9**

*โบราณสถาน วัด สถาปัตยกรรมที่สำคัญต่อการออกแบบอัตลักษณ์*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. รูปหล่อพระอาจารย์แดง  2. รอยพระบาทแรกของในหลวง รัชกาลที่ 9  3. วัดโพธิ์ศรีแสงสว่าง  4. สิมกลางน้ำ  5. วัดภูนาขาม  6. วัดสังวราราม  7. วัดอรัญปทุมทอง  8. วัดป่าอุดมเขตวนารักษ์  9. วัดบ้านภูเงิน  10. วัดป่ารวมใจหนองแสงน้อย  11. วัดสำนักสงฆ์ร่วมใจ  12. วัดสีมามังคลารา | 2  9  3  1  12  31  3  1  7  1  1  1 | 2.78  12.50  4.17  1.39  16.67  43.06  4.17  1.39  9.72  1.39  1.39  1.39 |
| รวม | 72 | 100.0 |

จากตารางที่ 4.9 พบว่า โบราณสถาน วัด สถาปัตยกรรมที่สำคัญ อันดับหนึ่งคือวัดสังวราราม มีจำนวนเท่ากับ 31 คน คิดเป็นร้อยละ 43.06 อันดับสองคือ วัดภูนาขาม มีจำนวนเท่ากับ 12 คน คิดเป็นร้อยละ 16.67 และอันดับสามคือ รอยพระบาทแรกของในหลวง รัชกาลที่ 9 มีจำนวนเท่ากับ 9 คน คิดเป็นร้อยละ 12.50

**ตารางที่ 4.10**

*ภูมิปัญญาท้องถิ่นเกี่ยวกับอาหารที่มีผลต่อการออกแบบอัตลักษณ์*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. อึ่งย่างรมควัน  2. หน่อไม้ดองอัดถุง  3. แกงหวาย  4. ข้าวต้มมัด  5. ข้าวเกรียบ  6. หมกหน่อไม้  7. ผักหวานป่า  8. แกงหน่อไม้  9. ก้อยไข่มดแดง  10. ข้าวหลาม  11. ส้มตำ  12. ข้าวจี่  13.ของป่าบนภูพาน  14. เห็ดฟาง | 3  30  11  1  1  1  6  5  3  1  1  1  5  3 | 4.17  41.67  15.28  1.39  1.39  1.39  8.33  6.94  4.17  1.39  1.39  1.39  6.94  4.17 |
| รวม | 72 | 100.0 |

จากตารางที่ 4.10 พบว่า ภูมิปัญญาท้องถิ่นเกี่ยวกับอาหารสำคัญ อันดับหนึ่งคือ หน่อไม้ดองอัดถุง มีจำนวนเท่ากับ 30 คน คิดเป็นร้อยละ 41.67 อันดับสองคือ แกงหวาย มีจำนวนเท่ากับ 11 คน คิดเป็นร้อยละ 15.28 และอันดับสามคือ ผักหวานป่า มีจำนวนเท่ากับ 6 คน คิดเป็นร้อยละ 8.33

**ตารางที่ 4.11**

การรักษาแพทย์พื้นบ้านโดยใช้ยาสมุนไพรที่มีผลต่อการออกแบบอัตลักษณ์

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. สมุนไพรลูกประคบ | 32 | 44.44 |
| 2. ว่านหางจระเข้ | 5 | 6.94 |
| 3. ใบมะขาม | 2 | 2.78 |

*(ต่อ)*

**ตารางที่ 4.11** (ต่อ)

|  |  |  |
| --- | --- | --- |
| ผลการสำรวจ | จำนวน | ร้อยละ |
| 4. สมุนไพรจากเทือกเขาภูพาน  5. ขมิ้น  6. ตะไคร้  7. ใบบัวบก  8. ขิง  9. ฟ้าทะลายโจร  10. ใบมะรุม  11.รากไม้  12. ต้มเปลือกแค  13. น้ำย่านาง  14. ยาหม้อรักษาโรค | 5  8  2  1  1  3  1  4  1  1  6 | 6.94  11.11  2.78  1.39  1.39  4.17  1.39  5.56  1.39  1.39  8.33 |
| รวม | 72 | 100.0 |

จากตารางที่ 4.11 พบว่า การรักษาแพทย์พื้นบ้านโดยใช้ยาสมุนไพร อันดับหนึ่งคือ สมุนไพรลูกประคบ มีจำนวนเท่ากับ 32 คน คิดเป็นร้อยละ 44.44 อันดับสองคือ ขมิ้น มีจำนวนเท่ากับ 8 คน คิดเป็นร้อยละ 11.11 และอันดับสามคือ ยาหม้อรักษาโรค มีจำนวนเท่ากับ 6 คน คิดเป็นร้อยละ 8.33

**ตารางที่ 4.12**

*การประกอบอาชีพของคนในชุมชนผาเสวยที่มีผลต่อการออกแบบอัตลักษณ์*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. ทำนา  2. ค้าขาย  3. หาของป่า  4. ปลูกข้าวโพด  5. สวนยางพารา  6. ปลูกเห็ดฟาง | 64  2  2  1  1  2 | 88.89  2.78  2.78  1.39  1.39  2.78 |
| รวม | 72 | 100.0 |

จากตารางที่ 4.12 พบว่า ชุมชนผาเสวยประกอบอาชีพใดมากที่สุด อันดับหนึ่งคือ ทำนา มีจำนวนเท่ากับ 64 คน คิดเป็นร้อยละ 88.89 อันดับสองคือ ค้าขาย มีจำนวนเท่ากับ 2 คน คิดเป็นร้อยละ 2.78 และอันดับสามคือ ปลูกข้าวโพด มีจำนวนเท่ากับ 1 คน คิดเป็นร้อยละ 1.39

**4.3 ผลการวิเคราะห์แนวทางการบริหารแหล่งท่องเที่ยวใหม่**

โดยให้ชุมชนมีส่วนร่วมในการจัดการภูมิทัศน์วัฒนธรรมชุมชน และสร้างการรับรู้ให้เกิดกับนักท่องเที่ยว ให้สอดคล้องกับการรับรู้อัตลักษณ์ผาเสวย โดยเก็บข้อมูลจากการสัมภาษณ์ ความคิดเห็นจากประชากรชุมชนตำบลผาเสวย อำเภอสมเด็จ จังหวัดกาฬสินธุ์

**ตารางที่ 4.13**

*การรับทราบเกี่ยวกับพระบาทสมเด็จพระเจ้าอยู่หัวภูมิพลอดุลยเดช พร้อมด้วยสมเด็จพระนางเจ้าสิริกิติ์พระบรมราชินีนาถ ได้เสด็จมาแวะเสวยพระกระยาหาร ที่ผาเสวย*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. ทราบ | 67 | 93.06 |
| 2. ไม่ทราบ | 5 | 6.94 |
| รวม | 72 | 100.0 |

จากตารางที่ 4.13 พบว่า ชาวชุมชนผาเสวยส่วนใหญ่ทราบว่าในปี พ.ศ.2497 พระบาทสมเด็จพระเจ้าอยู่หัวภูมิพลอดุลยเดช พร้อมด้วยสมเด็จพระนางเจ้าสิริกิติ์พระบรมราชินีนาถ ได้เสด็จมาจากจังหวัดสกลนครได้มาแวะเสวยพระกระยาหาร ที่ผาอันสวยงามแห่งนี้ มีจำนวนเท่ากับ 67 คน คิดเป็นร้อยละ 93.06

**ตารางที่ 4.14**

*กิจกรรมในชุมชนผาเสวยที่มีการจัดร่วมกัน*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. กีฬาตำบล | 41 | 56.94 |
| 2. เลี้ยงผีปู่ตา | 8 | 11.11 |
| 3. บุญกองข้าวคูณลาน | 2 | 2.78 |
| 4. งานตามรอยพระบาท 60 ปีที่ผาเสวย | 9 | 12.50 |

*(ต่อ)*

**ตารางที่ 4.14** (ต่อ)

|  |  |  |
| --- | --- | --- |
| ผลการสำรวจ | จำนวน | ร้อยละ |
| 5. ปลูกป่าชุมชน  6. งานสงกรานต์  7. งานทำความสะอาดหมู่บ้าน  8. กิจกรรมทำบุญทางพระพุทธศาสนา | 2  7  1  2 | 2.78  9.72  1.39  2.78 |
| รวม | 72 | 100.0 |

จากตารางที่ 4.14 พบว่า ชุมชนผาเสวย มีการจัดกิจกรรมร่วมกัน อันดับหนึ่งคือ กีฬาตำบล มีจำนวนเท่ากับ 41 คน คิดเป็นร้อยละ 56.94 อันดับสองคือ งานตามรอยพระบาท 60 ปีที่ผาเสวย มีจำนวนเท่ากับ 9 คน คิดเป็นร้อยละ 12.50 และอันดับสามคือ เลี้ยงผีปู่ตา มีจำนวนเท่ากับ 8 คน คิดเป็นร้อยละ 11.11

**ตารางที่ 4.15**

ช่องทางที่ได้รับข่าวสารเกี่ยวกับชุมชน

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. การประชุมกลุ่มหมู่บ้าน  2. การประชาสัมพันธ์ตามบ้าน  3. วิทยุชุมชน | 24  44  4 | 33.33  61.11  5.56 |
| รวม | 72 | 100.0 |

จากตารางที่ 4.15 พบว่า ได้รับข่าวสารเกี่ยวกับกิจกรรมของชุมชน อันดับหนึ่งคือ การประชาสัมพันธ์ตามบ้าน มีจำนวนเท่ากับ 44 คน คิดเป็นร้อยละ 61.11 อันดับสองคือ การประชุมกลุ่มหมู่บ้าน มีจำนวนเท่ากับ 24 คน คิดเป็นร้อยละ 33.33 และอันดับสามคือ วิทยุชุมชน มีจำนวนเท่ากับ 4 คน คิดเป็นร้อยละ 5.56

**ตารางที่ 4.16**

*ปัญหาและอุปสรรคในการบริหารจัดการของชุมชนผาเสวย*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. การขาดความร่วมมือของชุมชน | 35 | 48.61 |
| 2. กรรมสิทธิ์และการถือครองที่ดิน | 5 | 6.94 |

*(ต่อ)*

**ตารางที่ 4.16** (ต่อ)

|  |  |  |
| --- | --- | --- |
| ผลการสำรวจ | จำนวน | ร้อยละ |
| 3. การไม่ได้รับการสนับสนุนจากภาครัฐ  4. สถานที่ท่องเที่ยวอยู่ในเขตอุทยาน  5. กรรมสิทธิ์และการถือครองที่ดิน | 29  3  0 | 40.28  4.17  0.00 |
| รวม | 72 | 100.0 |

จากตารางที่ 4.16 พบว่า ปัญหาและอุปสรรคในการบริหารจัดการของชุมชนผาเสวย อันดับหนึ่งคือ การขาดความร่วมมือของชุมชน มีจำนวนเท่ากับ 35 คน คิดเป็นร้อยละ 48.61 อันดับสองคือ การไม่ได้รับการสนับสนุนจากภาครัฐ มีจำนวนเท่ากับ 29 คน คิดเป็นร้อยละ 40.28 และอันดับสามคือ กรรมสิทธิ์และการถือครองที่ดิน มีจำนวนเท่ากับ 5 คน คิดเป็นร้อยละ 6.94

**ตารางที่ 4.17**

*สิ่งสำคัญด้านการมีส่วนร่วมในการบริหารจัดการ ให้ชุมชนน่าอยู่*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. มีสวนร่วมในการกำหนดและควบคุม  สภาพแวดล้อมให้น่าอยู่  2. การมีกิจกรรมร่วมกันบ่อยๆเชื่อมโยงวิถีชีวิต  3. ชุมชนเข้มแข็งช่วยเหลือเกื้อกูลกัน  4. การสร้างระบบเศรษฐกิจให้หลากหลาย | 15  9  45  3 | 20.83  12.50  62.50  4.17 |
| รวม | 72 | 100.0 |

จากตารางที่ 4.17 พบว่า สิ่งสำคัญด้านการมีส่วนร่วมในการบริหารจัดการ ให้ชุมชนน่าอยู่ อันดับหนึ่งคือ ชุมชนเข้มแข็งช่วยเหลือเกื้อกูลกัน มีจำนวนเท่ากับ 45 คน คิดเป็นร้อยละ 62.50 อันดับสองคือ มีสวนร่วมในการกำหนดและควบคุม สภาพแวดล้อมให้น่าอยู่มีจำนวนเท่ากับ 15 คน คิดเป็นร้อยละ 20.83 และอันดับสามคือ การมีกิจกรรมร่วมกันบ่อย ๆเชื่อมโยงวิถีชีวิต มีจำนวนเท่ากับ 9 คน คิดเป็นร้อย 12.50

**ตารางที่ 4.18**

*อัตลักษณ์ของชุมชนผาเสวยที่สามารถจดจำได้ง่าย*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. ตำนานเรื่องเล่าผาเสวย  2. ประเพณี วัฒนธรรม  3. ประวัติศาสตร์รับเสด็จพระเจ้าอยู่หัว ร.9  4. ตลาดนัดชุมชน  5. สถาปัตยกรรมและสิ่งก่อสร้าง  6. จุดชมวิว ผาเสวย | 39  18  3  9  2  1 | 54.17  25.00  4.17  12.50  2.78  1.39 |
| รวม | 72 | 100.0 |

จากตารางที่ 4.18 พบว่า อัตลักษณ์ของชุมชนผาเสวย ที่จะจดจำง่าย อันดับหนึ่งคือ ตำนานเรื่องเล่าผาเสวย มีจำนวนเท่ากับ 39 คน คิดเป็นร้อยละ 54.17 อันดับสองคือ ประเพณี วัฒนธรรม มีจำนวนเท่ากับ 18 คน คิดเป็นร้อยละ 25.00 และอันดับสามคือ ตลาดนัดชุมชน มีจำนวนเท่ากับ 9 คน คิดเป็นร้อย 12.50

**ตารางที่ 4.19**

*สื่อที่มีศักยภาพในการนำมาเผยแพร่ประชาสัมพันธ์*

|  |  |  |
| --- | --- | --- |
| ผลการสำรวจ | จำนวน | ร้อยละ |
| 1. สื่อบุคคล  2. สื่ออินเทอร์เน็ต  3. สื่อมวลชน  4. สื่อเฉพาะกิจ | 23  21  26  2 | 31.94  29.17  36.11  2.78 |
| รวม | 72 | 100.0 |

จากตารางที่ 4.19 พบว่า สื่อแบบใดมีศักยภาพในการนำมาเผยแพร่ประชาสัมพันธ์มากที่สุดอันดับหนึ่งคือ สื่อมวลชน มีจำนวนเท่ากับ 26 คน คิดเป็นร้อยละ 36.11 อันดับสองคือ สื่อบุคคลมีจำนวนเท่ากับ 23 คน คิดเป็นร้อยละ 31.94 และอันดับสามคือ สื่ออินเทอร์เน็ต มีจำนวนเท่ากับ 21 คน คิดเป็นร้อย 29.17

**4.4 สังเคราะห์ข้อมูลเปลี่ยนแนวคิดให้เป็นงานทางสถาปัตยกรรม**

รวบรวมแบบสอบถามมาตรวจสอบและสังเคราะห์ข้อมูล เปลี่ยนแนวคิดให้เป็นงานทางสถาปัตยกรรมให้สอดคล้องกับอัตลักษณ์ พร้อมตรวจสอบทัศนะคติผู้ที่มีส่วนเกี่ยวข้อง โดยการสำรวจความพึงพอใจของแบบทางสถาปัตยกรรม เพื่อให้ตรวจสอบความถูกต้อง และให้เกิดการยอมรับรูปแบบอัตลักษณ์ โดยการสัมภาษณ์โดยการสุ่มแบบเจาะจง

โดยนำข้อมูลมาเป็นแนวคิดในการออกแบบปรับปรุงภูมิทัศน์ เพื่อพัฒนาให้เป็นแหล่งท่องเที่ยวใหม่ให้กลายเป็นที่รู้จัก โดยอ้างอิงจากงานวิจัยของ (ภราเดช พยัควิเชียร, 2525) องค์ประกอบสำคัญที่นำมาเป็นเครื่องชี้วัดศักยภาพของแหล่งท่องเที่ยวมี 4 ประการ คือ

1. ปัจจัยจูงใจหลักของการท่องเที่ยว ซึ่งประกอบด้วย ผาเสวยและน้ำตกแก้งกะอาม ซึ่งเป็นปัจจัยทางธรรมชาติ ออกแบบต้องรักษาคงสภาพดั้งเดิมไว้ให้มากที่สุดให้อยู่ในสภาพแวดล้อม ที่ดี สะอาดมีลักษณะเฉพาะถิ่น ส่วนวัดสังวรารามและรอยพระบาทแรกของในหลวงรัชกาลที่ 9 เป็นปัจจัยด้านประวัติศาสตร์และศาสนา ต้องสะท้อนอดีตกาลที่ทรงคุณค่า ซึ่งมีเรื่องราวสามารถศึกษาได้ และปัจจัยด้านกิจกรรมที่มนุษย์สร้างขึ้น ได้แก่ การออกแบบสิ่งก่อสร้าง ต้องกลมกลืนกับธรรมชาติแวดล้อมและวัฒนธรรมพื้นบ้าน ไม่เป็นสิ่งแปลกปลอมเข้าไป โดยการออกแบบสิ่งก่อสร้างที่ทางเดินนั้นจะต้องคำนึงถึงคนพิการที่ต้องการท่องเที่ยวด้วย

2. ปัจจัยประกอบ ได้แก่ คุณค่าดึงดูดใจของสภาพแวดล้อม ภูมิอากาศ ภูมิประเทศ และลักษณะภูมิประเทศอันเป็นเอกลักษณ์ แนวคิดการออกแบบควรหลีกเลี่ยงการตัดต้นไม้ ตัดเฉพาะที่บดบังทัศนียภาพและทิศทางลม ออกแบบให้สอดคล้องกับวัฒนธรรมของชุมชนภูไทผาเสวย

3. ปัจจัยสนับสนุนและสิ่งอำนวยความสะดวก เช่น ที่พักเดินทาง การบริการอาหารและเครื่องดื่ม ห้องสุขา เป็นต้น ต้องคำนึงถึงการกำจัดขยะและน้ำเสีย ห้องสุขาต้องสะอาด มีที่ขายของฝากสินค้าหนึ่งตำบล-หนึ่งผลิตภัณฑ์ (OTOP) ของชุมชนผาเสวย คือ ไม้กวาดดอกหญ้า ผ้าทอมือพื้นเมือง เครื่องสานสานจากไม้ไผ่ และของป่าจากเทือกเขาภูพาน

4. ปัจจัยด้านโครงสร้างพื้นฐานและการคมนาคม ออกแบบให้การเดินทางเข้าชมที่สะดวก ทางเดินในแหล่งท่องเที่ยวธรรมชาติที่เปราะบาง ควรทำทางเดิน (Board Walk) นอกจากนั้นต้องคำนึงถึงการติดต่อสื่อสารระหว่างนักท่องเที่ยวกับหน่วยงานที่เกี่ยวข้อง เมื่อมีเหตุการณ์ฉุกเฉิน ป้ายสื่อความหมายควรออกแบบให้ใช้ได้ทนทาน และด้านความปลอดภัยในแหล่งท่องเที่ยว เช่น ความปลอดภัยจากโจรผู้ร้าย จากอุบัติเหตุ และจากธรรมชาติ (บริเวณใกล้หน้าผา

จากผลการสำรวจสามารถสังเคราะห์ข้อมูลเพื่อเสนอแนวคิดในการออกแบ (Conceptual Design)ดังแสดงในภาพ 4.1-4.10